
Salvarea planetei necesită sacrificii, iar sacrificiile trebuie suportate de 


oameni. Această paradigmă este avută în vedere de oficialii Uniunii 
Europene atunci când se gândesc să limiteze călătoriile cetăţenilor din 


statele membre. 


Cu cât călătoreşte mai mult un cetăţean, cu atât creşte şi poluarea asociată 
cu deplasarea dintr-un punct în altul. Iar cele mai poluante, în acest 


context, se dovedesc avioanele. 


În mod concret, alocarea cotei anuale de carbon per călător european va fi 


consemnată pe o cartelă care, în mod implicit, va limita călătoriile. 


Sursa citată notează că, la nivel global, amprenta medie anuală de 
carbon a unei persoane se apropie de patru tone. Însă pentru a salva 
planeta, cetăţenii ar trebui să emită maxim două tone de carbon anual, 


până în 2050. 


Asta echivalează cu aproximativ două zboruri dus-întors între Londra și 
New York. 


Cum a apărut ideea “paşaportului de 
carbon” 
Ideea unui paşaport de carbon presupune ca fiecărui călător să i se 


atribuie o cotă anuală de emisii pe care să nu o poată depăşi. Aceste cote 


urmează apoi să raţionalizeze călătoriile. 


Amprenta medie anuală de carbon a unei persoane din Statele Unite ale 


Americii este de 16 tone, fiind printre cele mai ridicate rate din lume. 


În Regatul Unit, acest indicator se situează la 11,7 tone, adică de peste 
cinci ori mai mult decât nivelul recomandat de Acordul de la Paris pentru 
a menţine creşterea temperaturii globale sub 1,5 grade Celsius față de 


nivelurile preindustriale. 


Raport: vom vedea paşapoartele de carbon 
până în 2040 


Un raport Intrepid Travel citat de CNN preconizează că vom vedea 


paşapoartele de carbon în vigoare până în 2040. 


Deja, există în anumite ţări europene legi şi restricţii care arată că 


obiceiurile de călătorie sunt forţate să se schimbe. 


Asta, în contextul în care, între 2013 şi 2018, cantitatea de dioxid de 


carbon emisă de avioanele comerciale din întreaga lume a crescut cu 32%. 


Pentru o reducere semnificativă a emisiilor, preţul biletelor ar trebui să 
crească cu 1,4% în fiecare an, descurajându-i pe oameni să zboare. În 


realitate, preţurile biletelor au scăzut, estimează sursa citată. 


Ce ţări europene pun stavilă călătoriilor 
civile cu avionul 
Unele ţări europene au început să ia măsuri pentru a reduce călătoriile cu 


avionul încă înainte ca paşaportul de carbon să fie oficializat la nivel 


comunitar. 


Începând cu 1 aprilie 2023, în Belgia, pasagerii care zboară pe distanţe 
scurte şi cei de la bordul aeronavelor mai vechi suportă taxe majorate, 


pentru a-i determina să ia în calcul forme alternative de călătorie. 


Două luni mai târziu, Franţa decide să interzică zborurile interne pe 
distanţe scurte, în situaţia în care aceeaşi călătorie poate fi făcută cu trenul 


în două ore şi jumătate sau mai puţin. 


O schemă similară se profilează la orizont şi în Germania. Un sondaj 
YouGov a arătat că 70% dintre germani ar susţine astfel de măsuri de 
combatere a schimbărilor climatice dacă ar fi disponibile variante de 


transport alternative, cum ar fi trenurile sau călătoriile pe apă. 


Sistemul vrea să ne reducă la tăcere! Sprijiniţi 
OrtodoxINFO! 


Ne străduim să menţinem viu acest site și să vă punem 
la dispoziție informaţii care să facă lumină în provocările 
pe care le trăim. Activitatea independentă a 
OrtodoxINFO funcționează strict cu ajutorul cititorilor, 
din acest motiv vă cerem acum ajutorul. Ne puteți 
sprijini printr-o donaţie bancară sau prin PayPal, 
completând formularul de mai jos. 


DONAȚIE LUNARĂ DOAR ACUM 


€5 €10 €20 Altă sumă 


[Donaţi] 


Mulţumim celor care ne-au ajutat până acum! 


